b'\n_START_ARTICLE_\nCotton-Moutonov pojav\n_START_PARAGRAPH_\nCotton-Moutonov pojav se ka\xc5\xbee v dvolomnosti v teko\xc4\x8dini v prisotnosti pre\xc4\x8dnega magnetnega polja. Zaradi tega ga pri\xc5\xa1tevajo med magnetoopti\xc4\x8dne pojave. Imenujejo ga tudi magnetna dvolomnost. Pojav je mo\xc4\x8dnej\xc5\xa1i kot Voigtov pojav, pri katerem tudi opazimo magnetno dvolomnost. Je pa podoben Kerrovemu pojavu, ki pa se dobi v prisotnosti elektri\xc4\x8dnega polja._NEWLINE_Cotton-Moutonov pojav sta v letu 1907 odkrila francoski fizik Aim\xc3\xa9 Auguste Cotton (1869 \xe2\x80\x93 1951) in francoski biolog in kemik Henri Julien D\xc3\xa9sir\xc3\xa9 Mouton (1869 \xe2\x80\x93 1935). Pojav sta odkrila v nitrobenzolu, pozneje pa \xc5\xa1e v drugih organskih spojinah.'